གོང་དུ་བོད་ཀྱི་མཆུ་སྦྱོར་གུས་ལུགས་ཀྱི་གོམས་སྲོལ་ལ་དབྱེ་ཞིབ་དང་བརྟག་དཔྱད་བྱས་པ་བརྒྱུད་ནས་ང་ཚོར་ལྟ་བ་འདི་འདྲ་ཞིག་ཐོབ་ངེས་ཏེ།འཚོ་གནས་བྱེད་སའི་ཁོར་ཡུག་དང་ཆོས་ལུགས་དད་མོས་ཀྱི་ཤུགས་རྐྱེན་ཐེབས་པའི་རྐྱེན་གྱིས།མཐོ་སྒང་ཁ་བའི་ལྗོངས་སུ་འཚོ་ཞིང་གནས་པའི་བོད་རིགས་མི་དམངས་རྣམས་ལ་མཚོན་ན།མིའི་ཡུལ་གྱི་ཆེས་རྣམ་དག་དང་ཆེས་བཅོས་མིན་གྱི་བརྩེ་དུང་མཚོན་བྱེད་ཀྱི་མཆུ་སྦྱོར་གུས་ལུགས་འདི་ཉིད་ནི་རང་ཉིད་ཀྱི་དགའ་རོགས་སམ་གཏན་གྲོགས་ལ་ཕོ་མོའི་ལྷད་མེད་བརྟན་འགྱུར་གྱི་བརྩེ་དུང་མཚོན་བྱེད་དུ་མི་འབུལ་བར།ཁོང་ཚོ་རང་ཉིད་དང་བདེ་སྡུག་མཉམ་དུ་རོལ་ཞིང་ལས་དབང་གཅིག་ཏུ་འབྲེལ་བའི་གཉེན་ཉེ་ལ་ཕུལ་བ་ནི་ཡ་མཚན་སྐྱེས་དོན་ཅི་ཡང་མེད་དེ།འདི་ནི་ཚུལ་མཐུན་ཚད་ལྡན་གྱི་ལུགས་བཟང་ཞིག་ཡིན་པ་སྨོས་མ་དགོས་སོ།།